61963J0110(01)
DOMSTOLENS DOM
AF 13. JULI 1966
Alfred Willame
mod Kommissionen for Det europæiske Atomenergifællesskab
Sag 110/63 a
Processprog: Fransk
Angående:
Anmodning om fortolkning af den af Domstolens første afdeling afsagte dom nr. 110/63 af 8. juli 1965 (Sml. 1965 — 68, s. 107).
Domskonklusion :
Søgsmålet giver ikke anledning til nogen fortolkning af dommen i sag 110/63.
Generaladvokatens forslag til afgørelse:
Hr. Willames søgsmål bør afvises.
Sammendrag
1.
Retspleje — domsfortolkning — påstand om tvetydighed eller uklarhed — antagelse til realitetsbehandling af en fortolkningsanmodning
(Statutten for Det europæiske Atomenergifællesskabs Domstol, artikel 41)
2.
Retspleje — domsfortolkning — fremgangsmåde
(Statutten for Det europœiske Atomenergifællesskabs Domstol, artikel 41)
1.
Spørgsmålet, om den dom, der skal fortolkes, er tvetydig eller uklar, vedrører realiteten, og med henblik på antagelsen til realitetsbehandling er det derfor tilstrækkeligt, at sagsøger påstår, at der findes en tvetydighed eller en uklarhed.
2.
For at afgøre, om en doms konklusion er tvetydig eller uklar, må man se den i sammenhæng med såvel sagsøgerens påstande som med dommens præmisser.